Juha Rasku. (KUVA: Vesa Arhipoff)
Virolainen Mauri Dorbekhttps://www.is.fi/haku/?query=mauri+dorbek vei kotimaassaan käydyn pokeriturnauksen voiton. Tallinnassa pelatussa turnauksessa suomalaiset pelaajat kompuroivat pahasti.
Tallinnassa käydyn Unibet Open-pääturnauksen on voittanut virolainen Mauri Dorbek. Sunnuntaina ratkenneessa finaalissa Dorbek kukisti venäläisen Dmitry Varlamovinhttps://www.is.fi/haku/?query=dmitry+varlamovin tiukassa voittokamppailussa. Ykkössijasta Dorbek kuittasi 55 500 euron pääpalkinnon.
Virolaisten panos oli muutenkin vahva, sillä kuuden parhaan joukossa oli neljä virolaista pokerinpelaajaa.
Paras suomalainen oli nettisatelliitista paikkansa lunastanut Juha Raskuhttps://www.is.fi/haku/?query=juha+rasku, joka päätyi sijalle kahdeksan. Finaalipöytään asti yltäneestä suorituksesta hän sai 7400 euroa. Ennen finaalipöydän alkua Rasku vielä puhkui itsevarmuutta.
- Omat tavoitteet on nyt saavutettu. Toki nyt lähdetään hakemaan ykkössijaa, Rasku kertoi haastattelussa.
Finaalipöydässä Rasku ei saanut tarvittavaa vaihdetta päälle. Taistelu voitosta loppui, kun virolainen Rein Koovhttps://www.is.fi/haku/?query=rein+koov pudotti Raskun kahdeksanneksi turnauksessa. Kaikesta huolimatta Rasku oli erittäin tyytyväinen omaan suoritukseensa.
Raskun lisäksi vain kaksi muuta suomalaista selviytyi rahoille pääturnauksessa. Puja Heinohttps://www.is.fi/haku/?query=puja+heino oli turnauksessa kolmastoista ja Toni Petterssonhttps://www.is.fi/haku/?query=toni+pettersson päätyi sijalle 30. Muuten suomalaisittain tulos oli suuri pettymys ennakko-odotuksiin nähden. Tallinnassa 1000 euron pääturnaukseen osallistui 57 suomalaista pokerinpelaajaa ja kaikkiaan turnauksessa pelasi 262 pelaajaa.
Lopputulokset UO Tallinna 2014